Igen, szerintem is hihetetlen, de lényegében pontosan ez történik az államban található, nyugdíjasoknak otthont adó Holiday City-ben, ahol

a legalább 55 éves lakosokat (akiknek nagy része valószínűleg tényleg 1946 és 1964 között született, úgyhogy nem is csak átvitt értelemben számítanak boomernek),

egy több tucat példányt számláló pulykaraj terrorizálja (akik meg nyilván fiatalok, hiszen a vadon élő pulykák élettartama 3-5 év, szóval technikailag lehet őket zoomernek, vagyis a Z-generációhoz tartozónak nevezni).

A zoomer pulykák rendszeresen elállják a lakók ajtóit, rátámadnak az autóikra, sőt, esetenként még a házak ablakát is betörik, és rá se hederítenek arra, hogy a város boomerjei néha megpróbálják elhessegetni őket.

Fotó: Flachner Balázs / Index Rögtönzött illusztrációnk a helyzethez.

A pulykákkal szemben egyébként nemcsak a lakók tehetetlenek, hanem az állatok kordában tartásáért felelős hatóságok is, akiknek nincsen engedélye a vadon élő állatok foglyul ejtésére. A szituáció egyébként akármilyen hülyén is hangzik, valójában elég veszélyes, mert a kifejlett pulykák akár 10 kilósra is megnőhetnek, és akár 32 kilométer per órás sebességgel is képesek futni, ez pedig az agresszióval együtt nem egy ideális párosítás.

(via)